Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
Okubikkulirwa 20:1-15
20 Ne ndaba malayika ng’akka okuva mu ggulu ng’alina ekisumuluzo eky’obunnya+ n’olujegere olunene mu mukono gwe.2 N’akwata ogusota,+ omusota ogw’edda,+ Omulyolyomi+ era Sitaani,+ n’amusiba okumala emyaka 1,000.3 N’amusuula mu bunnya,+ n’aggalawo era n’ateekako akabonero, aleme okulimbalimba amawanga nate okutuusa emyaka 1,000 lwe giriggwaako. Oluvannyuma, alisumululwa okumala akaseera katono.+4 Ne ndaba entebe ez’obwakabaka, era abo abaali bazituddeko ne baweebwa obuyinza okusala emisango. Nnalaba abo abattibwa* olw’okuwa obujulirwa ku Yesu n’olw’okwogera ebikwata ku Katonda, era n’abo abataasinza nsolo oba ekifaananyi kyayo era abataateekebwako kabonero kaayo ku byenyi byabwe ne ku mikono gyabwe.+ Ne balamuka ne bafugira wamu ne Kristo+ nga bakabaka okumala emyaka 1,000.5 (Abafu abalala+ tebaalamuka okutuusa ng’emyaka 1,000 giweddeko.) Kuno kwe kuzuukira okusooka.+6 Balina essanyu era batukuvu abo abazuukirira mu kuzuukira okusooka;+ abo okufa okw’okubiri+ tekubalinaako buyinza,+ naye baliba bakabona+ ba Katonda era ba Kristo, era balifugira wamu naye nga bakabaka okumala emyaka 1,000.+7 Emyaka 1,000 oluliggwaako, Sitaani alisumululwa okuva mu kkomera lye,8 era aligenda okulimbalimba amawanga agali mu nsonda ennya ez’ensi, Googi ne Magoogi, okubakuŋŋaanya awamu okulwana. Omuwendo gwabwe gulinga omusenyu gw’ennyanja.9 Ne batalaaga ensi yonna era ne bazingiza olusiisira lw’abatukuvu n’ekibuga ekyagalwa. Naye omuliro ne guva mu ggulu ne gubasaanyaawo.+10 Omulyolyomi eyali abalimbalimba n’asuulibwa mu nnyanja ey’omuliro n’obuganga* omwali ensolo+ ne nnabbi ow’obulimba;+ era balibonyaabonyezebwa* emisana n’ekiro emirembe n’emirembe.11 Ne ndaba entebe ey’obwakabaka ennene era enjeru n’Oyo eyali agituddeko.+ Ensi n’eggulu ne bidduka mu maaso ge+ era ekifo kyabyo tekyalabika.12 Ne ndaba abafu, ab’ekitiibwa n’abatali ba kitiibwa, nga bayimiridde mu maaso g’entebe y’obwakabaka, emizingo ne gyanjuluzibwa. N’omuzingo omulala ne gwanjuluzibwa; gwe muzingo ogw’obulamu.+ Abafu ne balamulwa okusinziira ku ebyo ebyawandiikibwa mu mizingo ng’ebikolwa byabwe bwe byali.+13 Ennyanja n’ereeta abafu abagirimu, n’okufa n’amagombe* ne bireeta abafu ababirimu, ne balamulwa kinnoomu okusinziira ku bikolwa byabwe.+14 Okufa n’amagombe* ne bisuulibwa mu nnyanja ey’omuliro.+ Ennyanja ey’omuliro+ etegeeza okufa okw’okubiri.+15 Ate era buli eyasangibwa nga tawandiikiddwa mu kitabo eky’obulamu+ yasuulibwa mu nnyanja ey’omuliro.+
lug_Latn lug_Latn lug_Latn lug_Latn